**Uddrag af FU-referater og Mårslet-Blad artikler vedr kommuneplan og habilitet**

**MB, februar 2009, side 5, under overskriften Kommuneplan-forslag:**

Den tredje nye faktor, Fællesrådet skulle tage stilling til, handler om byens nordlige udkant. Her er et privat

område, der før har været udlagt som såkaldt perspektiv-areal – dvs. beregnet til boligudbygning længere ude i fremtiden – nu trukket ind som potentielt udbygningsareal i kommuneplanperioden.

Hvis kommuneplanen som ventet vedtages i slutningen af 2009, kan den private grundejer begære lokalplan

1. januar 2010, og fordi det er en privat ejer, skal kommunen udarbejde lokalplan.

…

Det overrasker især Fællesrådets formand, Keld Schmidt-Møller, fordi Mårslet troede sig lyttet til, da man

sagde nej til en stor udbygning af Mårslet her og nu, bl.a. fordi man ønsker infrastrukturen på plads først –

og fordi Mårslet som et af kun to lokalsamfund er budt ind til en særlig dialog med Århus Kommune om udarbejdelsen af et lokalt bud på de næste års boligudvikling. Hvis det nye areal i den nordlige udkant

– ved Hørretløkken - kommer i spil nu, er der ikke meget at føre dialog om.

**MB, marts 2009, side 5, under overskriften ’Fællesrådets indsigelse mod kommuneplanen’, skrevet af KSM:**

Mårslet er blevet lovet indflydelse på byudviklingen, efter at sidste kommuneplan åbnede for en rekordstor udstykning, som prompte blev realiseret. Vi tolker det som et løfte om, at vi får indflydelse på, hvilke brikker, der skal ligge hvor i det puslespil, som en by udgør.

Planstrategien foreskriver - og vi er stadig helt enige - at puslespillet ikke skal være større. Mårslet skal blot afrundes. Men denne afrunding er jo så også et af de få steder, hvor der er plads til nye brikker.

At området nord for byen er med i kommuneplanen betyder (og historien taler sit tydelige sprog), at ejeren af

jorden kan kræve lokalplaner indenfor et år - og dermed en fastlåsning af anvendelses-mulighederne. Vi mener, dette er et løftebrud, og det fjerner effektivt grundlaget for et godt samarbejde om en helhedsplan for Mårslet. Der er allerede plads til en god del indflytning til Mårslet uden yderligere lokalplaner i de nærmeste år. Vi ønsker området taget ud af kommuneplanen - eller at det i det mindste beholder sin status som perspektivareal, som det netop var beskrevet i Kommuneplan 2001: perspektivareal indtil tidligst 2013.

**MB, april 2009, side 6, referat af Repræsentantskabsmøde:**

Jens Thomsen valgt som suppleant i FU (deltager dermed i møderne)

**MB, juli-august 2009, leder af gårdejer Jens Thomsen:**

Der har i tidens løb ofte været fremført en vis, og til tider upassende, skepsis over for byudviklingen og de mange tilflyttere. Ikke mindst i Mårslet fællesråd.

Vi har i dag en igangværende byudvidelse, især syd for byen, der i særdeleshed har pustet til debatten. Når alt kommer til alt, klarer daginstitutionerne og skolen sig lige så godt, om ikke bedre, i dag, end som for 30 år siden. Idrætslivet er velfungerende og byen er ved at have en størrelse, så nye aktiviteter og interessante

initiativer kan komme på tale. Dette lader sig kun gøre, hvis byen fortsat udvikler sig…..

**Samme nummer af MB, under Stort og småt fra Fællesrådet:**

**Kommuneplan 2009**

Byrådets behandling af forslaget om fornyet høring om Kommuneplan 2009 blev vedtaget på byrådets møde

d. 13. maj 2009. Det var dog ikke hele kommunalplanen som blev sendt i fornyet høring, men blot ændringerne til det oprindelige forslag. Det vil sige en lille let sag på blot 28 sider. FU vedtog, at søge foretræde for Teknisk Udvalg, med udgangspunkt i høringssvaret afsendt fra FU i januar 2009 under overskriften ”For meget og for tidligt”. Foretrædet var d. 8. juni 2009.

**MB, september 2009, indlæg af fællesrådsformand Keld Schmidt-Møller, som svar på JT’s indlæg i juli/august:**

Jens skriver om den nuværende udvidelse, at den er analog med det der skete for 30 år siden. Det kan der da

være noget om! I 60’erne og 70’erne gik Mårslet fra at være en landsby til et lille bysamfund med ca. 3.000 indbyggere i sognet i 1980; i januar 2008 var tallet vokset til knap 5.000. Vi kan konstatere, at vi er ved at nå en grænse, hvor yderligere vækst vil få nogle vigtige konsekvenser: Trafikken er steget ganske dramatisk, og der er endnu ikke set gode og realistiske forslag til at imødegå det faktum, at byen både har en å og en jernbane, som en stor del af trafikken skal krydse. Konsekvenserne af en yderligere vækst kan være svær at gennemskue. Fx er skolen med ca. 800 elever en af de største i Århus Kommune. Skal den blive meget større, eller skal der bygges ny skole med de konsekvenser, som det måtte medføre i form af splittelse af befolkningen i to skoledistrikter?

Mårslet har på disse områder nået en kritisk størrelse. Med sin nye planstrategi medgiver kommunen

jo også, at det ikke er bæredygtigt med en fortsat vækst for byer som Mårslet.

**MB, april 2010, referat fra Repræsentantskabsmøde:**

Jens Thomsen valgt som formand for Fællesrådet uden modkandidater.

**MB, september 2010, under Stort og småt fra Fællesrådet:**

**Visionsmøde 13. november**

Fællesrådet indbyder alle interesserede mårslettere til offentligt seminar om visioner for fremtiden i 8320-

området. Mødet holdes på Testrup Højskole lørdag 13. november. Stadsarkitekt Gøsta Knudsen og højskoleforstander Jørgen Carlsen har allerede sagt ja til at holde oplæg.

Seminaret arrangeres af FU’s visionsudvalg, som også tager imod forslag t l visioner, der kan diskuteres på mødet og/eller i andre sammenhæng.

**MB, december 2010, referat fra Visionsmøde 13. november.** (intet konkret om byudvikling/udbygning)

Birgit Donslund, sekretariatschef i Teknik og Miljø refereres:

Birgit Donslund indledte med at forklare nogle centrale begreber i Planloven, således at tilhørerne kunne forholde sig til gennemgangen af, hvad der har dannet baggrund for de gældende planer for Aarhus og herunder for Mårslet. I forbindelse med planlægningsarbejdet er det meget vigtigt at anvende borgerinddragelse i videst muligt omfang. Dette bør I også tænke på i forbindelse med den forestående udarbejdelse af en helhedsplan for Mårslet, fremhævede Birgit Donslund.

Der er også muligheder for at uddrage enkelte områder ud af Planstrategi 2008 og arbejde videre med disse i

8320 området. Det kunne eksempelvis være at bidrage til målet om at kommunen sigter mod at være CO2

neutral i 2030. I den forbindelse er det dejligt at se, at der allerede er tanker om et fælles solfangeranlæg her i området. Et andet emne for området kunne være friluftsplaner for bynære landskaber, herunder friluftszoner.

….

Aarhus Kommune inden længe forventes at fremlægge en helhedsplan for Mårslet, anmodede Jens Thomsen

forsamlingen om, at debatter om infrastruktur bliver taget op når vi har et konkret udspil fra kommunen til helhedsplan for Mårslet at forholde os til.

**MB, april 2011, i referat fra repræsentantskabsmøde:**

**Keld Schmidt-Møller** (dirigenten), der også repræsenterer menighedsrådet:

Der er jo to helhedsplaner, nemlig én plan for byen og én for trafikken. Det er vigtigt at der er sat aftryk på trafikplan, hvilket på nogle områder allerede er sket, fx. ved indsigelser omkring Beder Beringvejens beliggenhed. Planen skal række så lang som kommuneplanen, idet den faktisk indgår som en (endnu ikke afsluttet) del af den gældende kommuneplan.

Keld sagde videre, at når man skal til at trække grænser mellem by og land - og sådan noget indgår jo en kommuneplan, havde det glædet ham at FU i et referat har skrevet, at der arbejdes med en politik for habilitet. I og med at et fremtrædende medlem af FU er en af de største jordejere i området er det ekstremt vigtigt at man har en politik for habilitet. Keld havde forventet at emnet var blevet berørt i beretningen.

…

Jens fortalte, at forretningsordenen, som FU som nævnt i beretningen skal til at forholde sig til, også vil forholde sig til habilitet. I forbindelse med FU kommunikationsstrategi blev der vedtaget at alle ting skal belyses bedst muligt. I kraft af, at Jens ejer meget jord omkring Mårslet, så er der få idéer der behandles, som ikke berører ham.

Jens' holdning er at han skal have lov at udtale sig i alle sager, uanset egne private interesser. Derudover er det jo kommunen, der tager de endelige beslutninger i mange sager.

**MB, september 2011, under Stort og småt ….**

**Indflydelse på helhedsplan**

FU er så småt ved at forberede sig til det kommende arbejde med den helhedsplan for Mårslet som Aarhus

Kommune har lovet byen. Mens vi venter på kommunens udspil til planens indhold, har FU taget hul på overvejelserne om hvordan der kan organiseres en demokratisk proces så flest mulige borgere i 8320-området vil blande sig i debatten og søge indflydelse på planen.

Desuden har FU holdt et møde med byplanlæggeren Arne Bager. Han har tidligere været ansat i Aarhus Kommune, men arbejder nu i et privatkonsulentfirma.

**MB, marts 2012:**

**Arbejde med helhedsplan i gang**

Aarhus Kommunes Byplanafdeling er gået i gang med forberedelserne til en helhedsplan for Mårslet.

Første fase er at en projektgruppe bestående af embedsmænd udarbejder forslag til afrunding af den nordlige

del af byen.

På kortet kan man se hvilke arealer der kan indgå i analysen. Det drejer sig om et stort område vest for

Jelshøjvej med Tranbjerggård cirka i midten, og to cirkelrunde arealer omkring og øst for Hørretvej, ved den

nuværende bygrænse.

I en mail til Fællesrådet understreger arkitekt Pia Stokholm Vogelius fra Byplanafdelingen, at cirklerne på kortet ikke angiver, hvor meget der kan byudvikles, men mere hvad *forundersøgelsen* som minimum inkluderer.

”Anvendelsen af arealerne forventes at blive boligformål, eventuelt med mulighed for at placere offentlige formål i form af fritidsaktiviteter”, skriver Pia Stokholm Vogelius.

De trafikale forhold i Mårslet bliver et andet vigtigt element i helhedsplanen. Men inden der kan tages fat på den del skal placeringen af Bering-Bedervejen først afklares, fremgår det af mailen til Fællesrådet. Bering-

Bedervejen forventes nemlig at påvirke trafikken i Mårslet forskelligt, alt efter hvordan linjeføringen bliver.

Tidsplanen for arbejdet med Bering-Bedervejen er at embedsmændene frem til midten af 2013 udarbejder

forslag til VVM-redegørelse (med vurdering af tre forskellige linjeføringer), og først midt i 2014 vil den nye

vej komme gennem den sidste behandling i byrådet.

Med andre ord vil arbejdet med helhedsplanen formentlig først kunne afsluttes i 2014.

****

**MB, maj 2012, under Stort og småt ….**

**Ny formand for Mårslet Fællesråd**

John Engelbrechtsen, som de sidste par år har været næstformand for Mårslet Fællesråd, er ny formand for

rådet. Han overtager posten fra Jens Thomsen som til gengæld er blevet næstformand.

Rokaden blev enstemmigt besluttet på Forretningsudvalgets (FU's) møde 21 marts, det første efter repræsentantskabsmødet 28. februar.

Baggrunden for skiftet er at udformningen af en helhedsplan for Mårslet forventes at fylde meget i FU's arbejde det næste års tid. Og Jens Thomsen er inhabil i fastlæggelsen af Fællesrådets holdning til en større eller mindre del af helhedsplanen, da han er ejer af Tranbjerggaard og dermed af arealer som muligvis kan blive udlagt som kommende boligområder i planen.

Da en væsentlig del af formandens hverv er at varetage Fællesrådets kontakt til kommunen, var der i FU enighed om at et skifte af ville være mest hensigtsmæssigt.

Heller ikke som næstformand vil Jens være med til at træffe beslutninger om hvad Fællesrådet skal mene om de dele af helhedsplanen der berører hans egne jorde.

**MB, juni 2012, under Stort og småt…**

**Uvished om helhedsplan**

Det er fortsat uvist hvordan de kommunale byplanlæggere har tænkt sig at processen med udarbejdelse af en

helhedsplan skal forløbe. Fællesrådsformand John Engelbrechtsen vil derfor kontakte kommunens planafdeling for at høre om den forestående proces; herunder planerne for borgerinddragelse.

**MB, september 2012, under Stort og småt:**

**Kommunen: To veje til helhedsplan**

Processen hen mod den kommende helhedsplan for Mårslet kan forløbe på to måder. Det skriver forvaltningschef Lisbeth Errboe Svendsen fra Aarhus Kommunes afdeling Planlægning og Byggeri i et brev til Fællesrådet.

Den ene mulighed er at kommunen laver et samlet udkast til helhedsplanen som derefter præsenteres for Fællesrådet og lægges frem på et borgermøde.

Den anden mulighed er at dele processen op i to faser. I den første udarbejder kommunens planlæggere et

ideoplæg til hvad der kan være på arealerne umiddelbart nord for bygrænsen ved Tranbjerggård, Jelshøjvej

og Hørretvej, og i den anden fase kan der i fremtiden ske yderligere byudvikling, hvis det ønskes.

Det store spørgsmål er her om Mårslet skal udbygges mod nord, og i givet fald hvor meget.

Hvis modellen med de to faser bruges, skal ideoplægget drøftes med Fællesrådet hvorefter der vil blive udarbejdet en lokalplan. Borgerinddragelsen vil da være det samme som ved anden lokalplanlægning.

Endnu har kommunens planlæggere ikke lagt sig fast på hvilken af de to modeller de ønsker.

**MB, juli-august 2014, under Stort og småt:**

**FU’s ønsker til helhedsplan for Mårslet**

I Kommuneplan 2009 blev vi lovet at der vil blive udarbejdet en helhedsplan for Mårslet i forlængelse af planlægningen af Beder-Beringvejen. Dette løfte er gentaget i Kommuneplan 2013. Her hedder det at helhedsplanen skal danne grundlag for overvejelser om eventuelle afrundinger af Mårslet.

I samtaler med kommunale embedsmænd har det vist sig at de har en noget anden opfattelse af hvad helhedsplanen skal omfatte end vi har i Fællesrådets Forretningsudvalg (FU).

Embedsmændene mener at helhedsplanen kun skal omfatte et par mindre områder i henholdsvis den sydlige og nordlige ende af byen. Det opfatter vi i FU som en ’delhedsplan’ – eller i praksis ikke andet end et par lokalplaner med en etikette hvor der står Helhedsplan.

I stedet vil vi arbejde for at der i en dialog mellem borgere og kommune laves en reel helhedsplan for hele Mårslet.

På FU-mødet 19. maj diskuterede vi vores ønsker til helhedsplanen. Konklusionen blev at vi vil arbejde for at planen skal omfatte disse emner (det skal understreges at der ikke heri ligger en stillingtagen til nogen af emnerne):

- Skal der ske en byafrunding eller ej?

- Stier i og omkring Mårslet

- Trafik og parkering ved skolen

- Udpegning af arealer til nybyggeri og byfortætning (eller afvisning af samme)

- Bynær skovrejsning (eller afvisning af samme)

- Koordinering af skolens behov med det kommende multihus

- Arealer til lettere erhverv.

Via vores politiske kontakter vil vi arbejde for at helhedsplanen bliver så omfattende som vi ønsker, og at der organiseres en omfattende borgerinddragelse i arbejdet med planen.

**MB, juni 2015, leder af Kristian Thomsen hvor har argumenterer for at der skal laves en helhedsplan for Mårslet, med byvækst. Uddrag:**

Derfor er det essentielt, at vi får konkretiseret en Helhedsplan for Mårslet, med fokus på en naturlig og holdbar byudvikling i et langsigtet perspektiv så byen fortsat kan byde nye naboer til fællesskabet, styrke forretnings- og foreningslivet med et stærkt Multihus samt sikre, at vi fortsat har en af kommunes mest attraktive skoler og dagtilbud.

**MB, december 2015, fællesrådsformand Margrethe Bogner skriver om møde med rådmand Christian Würtz:**

Fællesrådets forretningsudvalg ser vi frem til det lovede ”kaffemøde” med rådmanden, for at få afklaret

hvad ligger der i begrebet ”en helhedsplan for Mårslet”. Det blev vedtaget i forbindelse med den forrige

kommuneplan, at der skulle udarbejdes en sådan for Mårslet – og lige siden har der været uklarhed over –

hvad der overhovedet ligger i ”en helhedsplan”. Sikkert at igen er der mange ønsker og krav, - men det vil være utroligt nyttigt at få afstemt de lokale forventninger med de kommunale – således at

der kan udarbejdes en helhedsplan, som ikke ender i et luftkastel.

**MB, april 2016, referat af repræsentantskabsmøde, under punktet Indkomne forslag:**

Forslag om afrunding af Mårslet mod nord i form af en bebyggelse nord for Tranbjergårdsvej.

Sammen med Bebyggelsen er planlagt et vandløb/vådområde i dalen nord for Tranbjergårdsvej.

Planen er præsenteret for kommune i forbindelse med kommunes indkaldelse af forslag til perspektivplanen.

Kommune har svaret, at planen ikke bliver medtaget i den kommende kommuneplan 2018.

**MB, maj 2016, indlæg fra Fællesrådet om endnu et møde med rådmand Chr. Wïurtz:**

Både rådmand og Mårslet Fællesråd stillede sig derfor bag et ønske om at Mårslet som område

opbygger en helhedsplan, som kan give Planstrategien modspil, ideer og kvalitet, når den senere skal udmøntes.

Derfor sætter vi nu gang i arbejdet med at opbygge en helhedsplan for hele 8320 Mårslet. Helhedsplanen

skal præcist beskrive det, som gør det godt at bo her, og også pege på de ting som kan blive bedre endnu. Med andre ord skal vi beskrive de gode udviklingsmuligheder, som udbygger og sikrer områdets mange fine kvaliteter.

(*Dvs. at man nu har opgivet at vente på et udspil fra kommunen til helhedsplan og i stedet går i gang med at lave den selv).*